钦定古今图书集成/历象汇编/岁功典/第023卷 > 探芳新〈吴中元日承天寺游人〉前人
## 钦定古今图书集成/历象汇编/岁功典/第023卷 > 探芳新〈吴中元日承天寺游人〉前人

九街头正软尘润酥，雪消残溜。褉赏祇园，花艳云阴
笼昼。层梯空麝散，拥凌波、萦翠袖。叹年端，连环转，烂
漫游人如绣。　肠断回廊伫久。便写意溅波，传愁蹙
岫。渐没飘鸿，空惹闲情春瘦。椒杯香干醉醒。怕西窗、
人散后，暮寒深、迟回处，自扳庭柳。